اكەسى ءجانابىل جاستايىنان قارا ەڭبەككە جەگىلىپ، ميحىناتتى ەڭبەگىمەن كۇن كورگەن. اق كوڭىل، قاراپايىم، ەلى قادىر تۇتقان ادام ەدى. ول جەرگىلىكتى مولدالاردان ءدىني مەكتەبىندە جانە مەدرەسەدە ءبىلىم اسىرىپ، ءپاني جانە ءدىني ساۋاتى بار ءوز ورتاسىنىڭ قۇرمەتتى اقساقالى بولدى. «ەردىڭ ەردەن نەسى ارتىق، ەل سيلاعان بەتى ارتىق» دەگەندەيىن جاكەڭ كەيىندەپ اۋىل مولداسى، اۋداننىڭ تانىمالى يمامى جانە اۋداندىق ساياسي ءماسليحات كەڭەسىنىڭ مۇشەسى بولدى.